Ixef n teẓri Tasnazmult n yiwudam Ɣef waya uqbel ad d-nefk tabadut n uwadem, yessefk ad d-neg asemgired yellan gar umdan d uwadem. Amadan: d bnadem, d lɛebd i yettidiren deg tillawt yeḥwaǧ imdanen-nniḍen akken ad yidir yid-sen. Awadem : d amdan n tferket, d amaru I t-id-yesnulfan akken ad yesselḥu tigawin n taḥkayt-is, ɣef waya ad d-naf M. S. SALHI yessuqqel-d tabadut ɣef yiwudam aka: D aferdis agejdan di tesleḍt n tsiwelt, am netta am tigawt, am tkerrist, am wakud ur yessefk ara ad isaɛdel yiwen gar uwadem d umdan, yettili kan deg uḍris:tudert-is teqqen ɣer tin n uḍris: tbeddu s wawalen imezwura n taḥkayt tkeffu s taggara n tɣuri n taḥkayt:akken ad yili uwadem (am netta am umsawal d umsiwel). Yessefk ad yili uḍris. Ma yella d amdan yettir di tillawt, ur yaḥwaǧ ara aḍris akken ad yili1 am wakken daɣen ad d-naf J. MILLY yemwata akked d M. S. SALHI ula d netta yewwi-d awal, ɣef umgired i yellan gar umdan d uwadem yenna-d:  Awadem d amdan n ufariɣ, i wumi ttunefkent kra n tulmisin n umdan yellan deg tillawt am yisem, aglam n tfekka (), maca yella umgired gar-asen, awadem yella deg ufariɣ, xas akken ttemcabin, imi awadem nettaf-it deg ungal.Ma d amdan ihedder, yettxemim, yettḥulfu, macca awadem yettili kan deg lkaɣeḍ d yiḍrisen2